मकान खरीदने के इच्छुक लोग नयी परियोजनाओं में निवेश की बजाय पहले से तैयार फ्लैट या छह महीने के भीतर पूरी होने वाली इकाई खरीदने पर जोर दे रहे हैं। एक सर्वेक्षण में कहा गया है कि देश के विभिन्न हिस्सों में रियल एस्टेट परियोजनाओं के अधर में लटकने के कारण लोगों का यह रूख नजर आ रहा है। सम्पत्ति परामर्शदाता एनारॉक के एक मुताबिक ऑनलाइन सर्वेक्षण में हिस्सा लेने वाले 49 प्रतिशत लोगों ने पहले से तैयार फ्लैट खरीदने में रुचि दिखायी। वहीं 35 प्रतिशत लोगों ने ऐसी संपत्ति खरीदने में दिलचस्पी जाहिर की जो अगले छह माह में पूरी हो जाएंगी।